1983S3715 — DA — 31.07.1985 — 004.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS BESLUTNING Nr. 3715/83/EKSF

af 23. december 1983

om fastsættelse af mindstepriser for visse jern- og stålprodukter

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det europæiske Kul- og Stålfællesskab, særlig artikel 47, 61 og 64, og

på grundlag af undersøgelser foretaget sammen med virksomhederne og deres organisationer og efter høring af Det rådgivende Udvalg og Rådet angående denne foranstaltnings hensigtsmæssighed og angående fastlæggelse af mindstepriser, og

ud fra følgende betragtninger:

Fællesskabets stålindustri står over for alvorlige vanskeligheder på trods af fastsættelsen af produktionskvoter for visse produkter;

jern- og stålindustriens vanskeligheder er så alvorlige, at Kommissionen har erkendt eksistensen af en åbenbar krise;

især for pladeprodukter og svære profiler og bjælker er priserne faldet kraftigt trods indgreb over for de leverede mængder;

omstruktureringen af jern- og stålindustrien i hele Fællesskabet kan kun ske, dersom virksomhederne har stabile indtægter;

den økonomiske situation er for størstedelen af virksomhederne fortsat alvorlig; de priser, som visse jern- og stålprodukter sælges til, svarer ikke længere til de vejledende priser, som er offentliggjort af Kommissionen, hvorfor en begrænsning af de ydede rabatter er nødvendig; indførelse af mindstepriser for flade varer, profiler og bjælker skulle forbedre situation for de berørte producenter;

en sådan foranstaltning indgår på lige fod med de andre kriseforanstaltninger, som er truffet af Kommissionen, bl.a. de mængdemæssige foranstaltninger; den bør derfor kun gælde midlertidigt;

det er rimeligt at vælge basispriserne på paritetssted som mindstepriser for at bevare en vis markedssmidighed; det må dog forhindres, at anvendelsen af mindstepriser bliver omgået ved forøgelse af rabatter eller ved en formindskelse af pristillæg, som er offentliggjort i listerne;

for at bevare et ensartet mindsteprisniveau inden for Fællesskabet må Kommisssionen eventuelt tilpasse mindstepriserne i forhold til valutakurssvingningerne;

for at sikre, at mindsteprissystemet får den ønskede virking, er det nødvendigt at anvende det i så vidt omfang som muligt på de ovennævnte produkter; af samme grunde er det i princippet også bydende nødvendigt at anvende det på langtidskontrakter;

den særlige situation for visse brugere, som har afsluttet langtidskontrakter før indførelsen af mindstepriserne, kan berettige undtagelser, dersom disse kontrakter er afsluttet til faste priser, eller dersom det drejer sig om kontrakter, som indeholder klausuler om industrielt samarbejde;

prisen på plader af skibsbygningskvalitet leveret til Fællesskabets skibsværfter afhænger af situationen på verdensmarkedet; de er bestemt til bygning af søgående skibe og andet materiel, for hvilke der i særlige toldbestemmelser er fastsat toldfritagelse;

de uafhængige producenter af svejste rør i Fællesskabet konkurrerer med visse jern- og stålvirksomheder, som ligeledes producerer svejste rør, og hvis udgangsprodukter ikke omfattes af prisreglerne; priserne på svejste rør er i øvrigt i høj grad afhængige af import fra tredjelande; det er derfor berettiget ikke at underlægge udgangsprodukterne til svejste rør mindsteprissystemet;

for deklasserede produkter må mængder og rabatter begrænses for at undgå, at de for disse produkter forlangte priser falder til et niveau, som medfører alvorlige forstyrrelser;

tilpasning til tilbud fra tredjelande, for hvilke Kommissionen ikke har offentliggjort et forbud mod tilpasning, må ikke have til følge, at de heraf følger de basispriser på paritetesstedet for opstilling af prislisten bliver lavere end mindstepriserne —

VEDTAGET FØLGENDE BESLUTNING: